
Parlamentul  României

Camera  Deputaţilor

Comisia pentru industrii si servicii

                                                                                          Bucureşti, 05.09.2007
                                                                                                Nr.23/223/2007
A V I Z

asupra propunerii legislative privind modificarea şi completarea Legii nr.571 din 22 decembrie 2003, cu modificările şi completările ulterioare



În conformitate cu prevederi8le art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, cu nr.P.l.x 512 din 27 iunie 2007, pentru aviz la Comisia pentru buget, finanţe şi bănci, cu propunerea legislativă privind modificarea şi completarea Legii nr.571 din 22 decembrie 2003, cu modificările şi completările ulterioare.



Prin această iniţiativă legislativă se propune modificarea Legii nr.571/2003 privind Codul fiscal prin diminuarea coeficienţilor de calcul pentru taxa de primă înmatriculare a autovehiculelor.



Propunerea legislativă a fost avizată favorabil de Consiliul Legislativ, cu nr.531 din 25 aprilie 2007.



Guvernul României, cu actul nr.107 din 11 mai 2007, a comunicat că nu susţine propunerea legislativă întrucât conţine prevederi care conduc la diminuarea veniturilor aprobate prin buget fără a se propune mijloacele necesare pentru acoperirea minusului de venituri.



Propunerea legislativă a fost respinsă de Senat în şedinţa din 20 iunie 2007.



Comisia pentru industrii şi servicii a examinat propunerea legislativă în şedinţa comisiei din data de 5 septembrie 2007.



În urma dezbaterilor, membrii comisiei au hotărât să avizeze negativ propunerea legislativă.



Prin obiectul de reglementare şi conţinutul său, propunerea legislativă face parte din categoria legilor ordinare.



Potrivit prevederilor articolului 75 alineatele (1) şi (3) din Constituţia României, republicată, Camera decizională pentru această propunere legislativă este Camera Deputaţilor.

PREŞEDINTE,

Iulian Iancu

Consilier parlamentar,

Daniel Bădina
